
**GUVERNUL ROMÂNIEI**



# 

**HOTĂRÂRE**

**pentru suplimentarea pe anul 2024 a sumei prevăzute ca justă despăgubire aprobată prin** **Hotărârea Guvernului nr. 991/2020 privind declanşarea procedurilor de expropriere a tuturor imobilelor proprietate privată care constituie coridorul de expropriere al lucrării de utilitate publică de interes naţional „Drum expres Brăila-Galaţi”, precum și modificarea anexei nr. 2 la Hotărârea Guvernului nr.** [**991/2020**](file:///C:\Users\User\Desktop\sintact%204.0\cache\Legislatie\temp524766\00120960.htm)

În temeiul art. 108 din [Constituţia României](file:///C:\Documents%20and%20Settings\user\sintact%203.0\cache\Legislatie\temp198696\00068397.htm), republicată, precum şi al art. 8 alin. (3), al art. 9 alin. (8), al art. 11 alin. (7) și al art. 32 alin. (2) din Legea nr. [255/2010](file:///D:\Users\claudia.lupescu\Desktop\ACTE%20NORMATIVE\ACTE%20NORMATIVE\HOTĂRÂRI%20DE%20GUVERN\2024\User\sintact%204.0\cache\Legislatie\temp1837536\00136744.htm) privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare,

**Guvernul României** adoptă prezenta hotărâre:

**Art. I.** – Se aprobă suplimentarea sumei prevăzute ca justă despăgubire aprobată prin Hotărârea Guvernului nr. 991/2020 privind declanşarea procedurilor de expropriere a tuturor imobilelor proprietate privată care constituie coridorul de expropriere al lucrării de utilitate publică de interes naţional „Drum expres Brăila-Galaţi”, cu suma de 13,22 mii lei, care se alocă de la bugetul de stat, prin bugetul Ministerului Transporturilor și Infrastructurii, în conformitate cu Legea bugetului de stat pe anul 2024 nr. 421/2023, la capitolul 84.01 ”Transporturi”, titlul 56 “Proiecte cu finanțare din fonduri externe nerambursabile (FEN) postaderare”, articolul 56.50 “Programe finanțate din Fondul de Coeziune (FC), aferente cadrului financiar 2021-2027”.

**Art. II.** - Anexa nr. 2 la Hotărârea Guvernului nr. 991/2020 privind declanşarea procedurilor de expropriere a tuturor imobilelor proprietate privată care constituie coridorul de expropriere al lucrării de utilitate publică de interes naţional „Drum expres Brăila-Galaţi”, cu modificările și completările ulterioare, publicată în Monitorul Oficial al României, Partea I, nr. 1125 din 23 noiembrie 2020, se modifică, după cum urmează:

1. Pozițiile nr. crt. 24, 40, 57, 61, 62, 63, 66, 67, 68, 69,70, 71, 72, 77, 78, 79, 80, 81, 82, 83, 85, 86, 87, 88, 89, 90, 92, 101, 105, 108, 110, 129, 135, 136 și 137 se modifică în sensul actualizării, în condițiile legii, a elementelor de identificare, a titularilor de drepturi reale, a suprafețelor afectate, precum şi a sumelor individuale aferente despăgubirilor, în conformitate cu anexa la prezenta hotărâre;

**Art. III.** – (1) Suma aprobată potrivit art. I se utilizează în scopul acordării justelor despăgubiri pentru imobilele prevăzute la art. II pct. 1, în conformitate cu anexa la prezenta hotărâre.

(2) Sumele individuale prevăzute la alin. (1) se virează de către Ministerul Transporturilor și Infrastructurii într-un cont de trezorerie deschis pe numele Companiei Naționale de Administrare a Infrastructurii Rutiere - S.A., în termen de cel mult 30 de zile de la data aprobării cererii de deschidere de credite, conform prevederilor art. 4 alin. (8) din Normele metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, aprobate prin Hotărârea Guvernului nr. 53/2011, la dispoziția proprietarilor/deținătorilor de imobile proprietate privată care fac parte din coridorul de expropriere al lucrării de utilitate publică de interes național, situat pe amplasamentul aprobat prin Hotărârea Guvernului nr. 991/2020, cu modificările și completările ulterioare, în vederea efectuării plății despăgubirilor în cadrul procedurilor de expropriere, în condițiile legii.

Art. IV. **–** Ministerul Transporturilor și Infrastructurii, prin Compania Națională de Administrare a Infrastructurii Rutiere – S.A. răspunde de realitatea datelor din anexa la prezenta hotărâre, de modul de utilizare, în conformitate cu prevederile legale, a sumei alocate potrivit prevederilor prezentei hotărâri, precum și de corectitudinea datelor înscrise în documentele care au stat la baza stabilirii acesteia.

**PRIM - MINISTRU**

**ION - MARCEL CIOLACU**